Aromantikk

**Aromantikk**, **aromantisisme** eller **aromantisme** er en legning som er definert som «Å aldri, i liten grad eller sjeldent å oppleve romantisk tiltrekning eller bli forelsket».

## Definisjon, identitet og forhold
Begrepet finnes ikke i norske ordbøker, kun ordlister. Engelske *aromantic* ble lagt til *Oxford English Dictionary i 2018.*

Det motsatte av aromantikk er alloromantikk, definert som en romantisk legning der man opplever romantisk kjærlighet eller romantisk tiltrekning til andre. Noen individer som faller på det aromantiske spekteret av identiteter, beskriver å ha opplevd romantisk kjærlighet eller romantisk tiltrekning på et tidspunkt. Siden opplevelsen av romantisk tiltrekning er subjektiv, kan noen aromantiske mennesker oppleve det som vanskelig å avgjøre om de opplever romantisk tiltrekning. Som sådan kan de som er aromantiske ha problemer med å skille vennskaplig fra romantisk kjærlighet.

Selv om noen aromantiske mennesker kan velge å inngå et romantisk forhold, er det mindre sannsynlig at de gjør det enn alloromantiske individer. Aromantiske mennesker kan også danne ikke-romantiske forhold av alle typer, i tillegg til å kunne like å være i seksuelle forhold. De kan også velge å få barn, og studier viser at aromantiske individer ikke har mindre sannsynlighet for å få barn enn alloromantiske individer. Dette er fordi aromantikk er uavhengig av seksualitet eller libido, og mens mange aromantiske mennesker er aseksuell, er mange også alloseksuell. På grunn av dette kan aromantiske mennesker som ikke er aseksuelle også identifisere seg med andre seksuell orientering, for eksempel «aromantisk biseksuell» eller «aromantisk heterofil». Denne splittelsen mellom romantisk og seksuell legning kalles på engelsk *split attraction model.* Den sier at romantisk og seksuell tiltrekning ikke er strengt sammenknyttet i alle mennesker.

Aromantiske individer er også i stand til å ha vennskap, og noen danner intime ikke-romantiske partnerskap som på engelsk kalles *queerplatonic relationships*. Av de som svarte på den aromantiske folketellingen, Aromantic Census (2020), hadde 14,6 % vært i et ikke-romantisk partnerskap.

Noen hevder at aromantikk er underrepresentert, forsket for lite på, og ofte misforstått.

I samfunnet generelt, blir aromantiske mennesker ofte stigmatisert og stereotypt som å være redde for intimitet, hjerteløs, eller villedet. Amatonormativity, en engelsk neologisme skapt av filosof og professor Elizabeth Brake, definert som «den utbredte antagelsen om at alle har det bedre i et eksklusivt, romantisk, langvarig forhold, og at alle søker et slikt forhold», kan være spesielt skadelig for aromantiske. Amatonormativitet sies å være knyttet til undervurdering av familiære, platonisk, og queerplatonic vennskap / forhold som er skadelige for aromantiske.

## Samfunn
Noe av den tidligste bruken av det moderne begrepet aromantisk dateres tilbake til 2005.
Det første nettsamfunnet rundt aromantikk dannet seg på Det Aseksuelle Synlighet- & Utdanningsnettverket (AVEN), et nettsamfunn om aseksualitet og sosiale medieplattformer som tumblr.

For å få mer aksept og erkjennelse og hjelpe mennesker på det aromantiske spektrumet og for å få bredere aksept av allmennheten, ble en frivillig organisasjon, *Aromantic-spectrum Union for Recognition, Education, and Advocacy* (AUREA), dannet. AUREA er også den ledende arrangøren av den årlige *Aromantic Spectrum Awareness Week* i februar.

En amerikansk samfunnsorganisasjon, TAAAP, *The Ace and Aro Advocacy Project* fokuserer på å tilby ressurser rundt både aseksualitet og aromantikk til allmenheten. De gjør dette ved å lage og arrangere workshops, utvikle undervisningsmateriell og oppsøkende arbeid innen LGBTQIA+ samfunn og offentligheten. Organisasjonen har også skrevet en bok med tittelen "Ace and Aro Journeys: A Guide to Embracing your Asexual or Aromantic Identity" som skal ha blitt publisert i april 2023.

### Symboler
Det aromantiske Pride-Flagget ble opprettet i 2014 av Cameron Whimsy. Fargen grønn ble valgt som hovedfarge fordi den er den motsatte av rød, som ofte er assosiert med romantisk kjærlighet. De grønne representerer det aromantiske spekteret, hvitt representerer  vennskap, og grått og svart representerer de forskjellige delene av seksualitetsspekteret.

### Begivenheter
Aromantisk spektrum-anerkjennelsesuke (ASAW) holdes årlig den første hele uken (søndag til søndag) etter Valentinsdag.

Arrangementet ble først avholdt fra 10. til 17. november 2014, og ble senere flyttet til februar i 2015 for å bli avholdt uken etter Valentinsdagen. Den ble opprettet for å feire og bringe bevissthet og aksept av aromantisk spectrum-identiteter og problemene folk på det aromantiske spektrumet står overfor. ASAW ledes og organiseres av AUREA.

ASAW har blitt offisielt anerkjent av en håndfull stater i USA, inkludert delstaten Washington.

## Kulturell representasjon
### Bøker og litteratur
Etter hvert som aromantikk blir mer anerkjent og akseptert, publiseres ytterligere litteratur om aromantikk. TAAAP lagde en liste over bokanbefalinger som en del av ASAW 2022.

#### Sakprosa (utvalg)
* 2023: *Sounds Fake But Okay: An Asexual and Aromantic Perspective on Love, Relationships, Sex, and Pretty Much Anything Else*
* 2023: *Ace and Aro Journeys: A Guide to Embracing Your Asexual or Aromantic Identity*
* 2023: *Hopeless Aromantic: An Affirmative Guide to Aromanticism*

#### Blad
Den tverrfaglige tidsskriften kjent som *AZE journal*, skapt Av Michael Paramo i 2016, viser frem verk og erfaringer fra aromantiske, aseksuelle og (engelsk agender) mennesker.

### Media på nett
Online-podkasten *Sounds Fake but Okay*, som lages av Sarah Costello og Kayla Kaszyca, fokuserer på aromantisme og aseksualitet og har fått anerkjennelse for sitt bidrag til å øke den offentlige representasjonen av samfunnet av *aspektrum* (aromantisk og aseksuell) folk og har vunnet *[[2020 Discover Pods Award]]* for beste LGBTQ+ Kulturpodcast.

Den populære YouTube animatøren Jaiden Animations publiserte en video i mars 2022, hvor hun kom ut av skapet som aromantisk aseksuell.

## Diskriminering
Diskriminering, frykt og fordommer mot aromantiske mennesker, ofte referert til som «arofobi», eller når det er rettet mot både aromantiske og aseksuelle mennesker, «afobi» er utbredt både i allmennheten og i LHBT+ miljø.

Elizabeth Brake har laget det engelske begrepet amatonormativity i boken Minimizing Marriage. Ettersom aromantikk er direkte i strid med mange vestlige samfunnsforventninger, møter aromantiske mennesker fortsatt press og fordommer for å passe inn i «de sosiale normene» og danne permanente romantiske forhold.

Selv om aromantikk og aseksuelle har eksistert så lenge mennesker har, har terminologien og åpenheten nettopp blitt kjent for allmennheten.

Aromantiske mennesker blir ofte utelatt og dermed usynliggjort av diskusjoner og representasjoner, inkludert innenfor skeive miljø selv. Dette strekker seg til noen menneskers og medieorganisasjoners misbruk av den utvidede *[[LHBT]]* akronymet LGBTQIA + at noen feilaktig hevder at A'en i LGBTQIA + står for alliert. I virkeligheten representerer A'en i *LGBTQIA+* aromantisme, aseksualitet og (engelsk) agender.

Denne usynliggjøringen synes i moderne TV-medier, veldig fremtredende med karakteren Jughead Jones, som er aseksuell og aromantisk: i TV-showet startet i 2017, Riverdale, valgte forfatterne å fremstille Jughead som heterofil til tross for ønske fra både fans og Jughead-skuespilleren Cole Sprouse å beholde Jugheads aseksuelle aromantiske identitet for å la samfunnet bli representert.

For å motvirke stigma og diskriminering av aromantiske mennesker, har flere samfunns-, helse- og velværeorganisasjoner publisert artikler og pedagogisk materiale for å utdanne publikum.

Den engelske aromantiske og aseksuelle aktivisten Yasmin Benoit kalte ut at denne bortvaskingen strekker seg helt til offisielle regjeringskontorer, for eksempel den anerkjenner ikke den britiske Statens Likestillingskontor aromantisme i sin siste LHBT-Undersøkelse, og aromantiske må registrere seg som "annet" i stedet.

Det er verdt å nevne at noen ganger skjer denne ignoreringen av aromantiske identiteter til og med i aspektrum-mijø, hvor folk antar at aromantisme og aseksualitet er det samme, når de faktisk er forskjellige ting og mange aromantiske mennesker er ikke aseksuelle.

I den aromantiske folketellingen, Aromantic Census, (2020) rapporterte 82,43% av respondentene at de ikke ble tatt på alvor, ble ignorert eller avvist av andre. 48,34% rapporterte å ha opplevd forsøk eller forslag til å «fikse» eller «kurere» dem. 70,51% av respondentene indikerte å ha blitt påvirket av diskriminering mot deres aromantiske identitet.

## Forskning
Siden det generelle begrepet aromantikk fremdeles er relativt ungt, er studier om aromantikk i vitenskapelig felt fortsatt mangelvare og av de få studiene som eksisterer, behandler mange aromantikk som en mindre del av aseksualitet.

Konseptet om at det skilles mellom romantisk og seksuell legning har ikke blitt studert grundig ennå, men mangfoldet i tiltrekning har blitt gradvis mer anerkjent i nyere studier.

En studie fra 2022 om samsvar mellom romantisk orientering og seksuelle holdninger fant at selv om det er noe samsvar mellom romantisk legning og seksuell legning, samsvarte de to ikke fullstendig, noe som antyder at opplevelsen av delt tiltrekning mellom romantisk og seksuell legning eksisterer både hos alloseksuelle og aseksuelle mennesker. Forfatterne bemerker også at de var overrasket over at ut av populasjonen de forsket på, var det få alloseksuelle mennesker som selvidentifiserte seg som aromantiske, sammenlignet med aseksuelle deltakere, og har en hypotese om at dette kan skyldes ukjentheten med konseptet og begrepet.

Ifølge Debra Laino, en AASECT-sertifisert klinisk sexolog og forholdscoach, en av de vanligste misoppfatningene rundt aromantiske mennesker er at de ikke vil ha sex. Hun sier at «aromantiske mennesker fremdeles kan føle seksuell tiltrekning, men de identifiserer seg kanskje ikke med måten romantikk ofte er til stede i dagens medier og kultur.»

En forskningsartikkel fra 2021 diskuterer spesialmagasiner og deres rolle i det aromantiske og aseksuelle miljøet for å hjelpe folk med å navigere i identiteten sin, og forfatterne bemerker at aromantisme «for ofte blir utforsket som en sideeffekt av aseksualitet».

### Utbredelse
Hvor mange mennesker i befolkningen som er aromantiske er ikke godt forstått ennå. Av populasjonen av aseksuelle mennesker, som antas å være omtrent 1% av befolkningen generelt, identifiserte omtrent 26% seg også som aromantisk. Det er imidlertid ikke mye kvalitativ eller kvantitativ forskning rundt hvor mange alloseksuelle mennesker som også identifiserer seg som aromantiske, og dermed gjør det vanskelig å si hvor stor andel av folk er aromantisk.

En studie av 414 amerikanske voksne fant at ca 1% av deltakerne indikerte at de ikke var romantisk tiltrukket av noe kjønn (dvs. aromantisk). Studien fant også at omtrent 10,6% av deltakerne hadde uoverensstemmende (forskjellige) romantiske og seksuelle legninger.

### Etterlysing av mer forskning på aromantisisme
Aromantisme som sitt eget begrep stammer fra det aseksuelle samfunnet på nettet, men nyere forskning erkjenner at romantisk og seksuell legning ikke er en og samme, og holdningene til anerkjennelse av denne separasjonen og forskjellen endrer seg. En medvirkende faktor til dette er at mange mennesker har vanskeligheter med å skille mellom romantisk og seksuell tiltrekning ettersom de flettet seg sammen for folk flest som det har seg slik at mellom 19% og 28% av aseksuelle individer også identifiserer seg som aromantiske.

Etterlysing av mer forskning på aromantikk og aseksualitet blir fremhevet av en fersk studie sentrert om den tematiske analysen av online kommunikasjon i det aromantiske og aseksuelle samfunnet, som fremhever at allonormativitet er utbredt innen kommunikasjonsstudier og må bekjempes for å gi kvalitativt faglig arbeid rundt aromantisme og aseksualitet.

### Samfunnsforskning
Aromantic-spectrum Union for Recognition, Education, And Advocacy (AUREA) støtter forskere som er interessert i å studere aromantikkfeltet og er vert for et arkiv av forskning på aromantisme. Noe av forskningen som er oppført er fagfellevurdert, men organisasjonen har også støttet noen samfunnsundersøkelser.

En folketelling ble utført av AUREA i 2020 for å samle informasjon om aromantiske miljø (Aromantic Census 2020). Folketellingen mottok 9758 svar fra aromantiske over hele verden. Av respondentene, identifiserte et flertall seg som aseksuell, men omtrent en tredjedel av respondentene identifiserte seg ikke som aseksuell, noe som fremhever at aromantisme ikke er kun en underkategori av aseksualitet og ikke bare bør anses som sådan. Folketellingsforfatterne innrømmet at respondentens deltaker«pool» overrepresenterte personer som identifiserte seg som aseksuelle så vel som andre geografiske, demografiske og språklige skjevheter da folketellingen bare var tilgjengelig på engelsk og på grunn av den hovedsakelig online rekrutteringsmetoden. Organisasjonen planlegger å gjenta folketellingen på halvårlig basis.

En annen samfunnsundersøkelse ble utført i 2021 innenfor det aromantiske samfunnet, spesielt rettet mot det alloseksuelle-aromantiske mijøet for å markere eksistensen av aromantiske mennesker som ikke er aseksuelle. Undersøkelsen hadde 647 svar, og merkbart er det at flertallet av respondentene identifiserte seg som skeive på 43% og bare 8,8% som heterofile.

## Se også
* Aseksualitet
* LHBT

## Referanser


## Eksterne lenker
* Aromantic-Spectrum Union for Recognition, Education, and Advocacy (AUREA) – Ressurser om Aromantikk
* Ace And Aro Advocacy Project (TAAAP)
* Arocalypse.com – et nettforum sentrert rundt mennesker på det aromantiske spekteret